Diari Oficial de la Generalitat Valenciana


Sumari del DOGV 10188, del 26-12-2024 (2024/13030)

RESOLUCIÓ de 23 de desembre de 2024, de la Presidència de la Generalitat, de concessió de les subvencions convocades per la Resolució de 5 de novembre de 2024, destinades al sanejament dels ajuntaments de la Comunitat Valenciana amb especial dificultat economicofinancera.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10235

Data del DOGV
:   26-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13299

CVE
:   XDWM-C-8595-67837

Data del document
:   23-12-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública
    * economia pública
    * administració local

I. Per la Resolució de 5 de novembre de 2024, de la Presidència de la Generalitat, publicada en el *Diari Oficial de la Generalitat Valenciana*  núm. 9992, de 25 de novembre de 2024, s’han convocat per a l'any 2024, les subvencions destinades al sanejament dels ajuntaments de la Comunitat Valenciana amb especial dificultat economicofinancera.

II. De conformitat amb   el que establix l'article 7 del Decret 32/2022, de 18 d'octubre, del president  de la Generalitat, pel qual s'aproven  les bases reguladores per a la concessió de subvencions destinades al sanejament dels ajuntaments de la Comunitat Valenciana amb especial dificultat economicofinancera, la comissió avaluadora, reunida el 18 de desembre de 2024, ha elaborat una proposta de resolució sobre les 9 sol·licituds de subvencions presentades per diferents municipis i la seua quantia.

III. L'apartat  sèptim de la mencionada resolució de convocatòria preveu, d'acord amb el que s'establix en l'article 44 de la Llei 8/2023, de 27 de desembre, de pressupostos de la Generalitat per a l'exercici  2024, que podrà anticipar-se fins a un cent per cent de l'ajuda una vegada concedida, i que l'acompte s'abonarà, sense necessitat de sol·licitud prèvia, una vegada resolta la convocatòria de concessió de les ajudes.

De conformitat amb   el que establix l'article 171.5, lletra a), de la Llei 1/2015, de 6 de febrer, de la Generalitat, d'hisenda  pública, del sector públic instrumental i de subvencions, l'esmentat  acompte està exonerat de la constitució de garanties per tractar-se d’administracions públiques de caràcter territorial.

IV. En els pressupostos de la Generalitat per a l'exercici 2024, concretament en l'aplicació  pressupostària Q83836496195U59, línia S1193, hi ha dotació econòmica suficient per a atendre les subvencions concedides mitjançant la present resolució.

V. Atés que es tracta d'una línia de subvenció de concurrència competitiva, la tramitació del procediment de concessió de les subvencions s'ha efectuat d'acord amb els articles 22.1 i 24 de la Llei 38/2003, de 17 de novembre, general de subvencions; l'article  164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el Decret 32/2022, de 18 d'octubre, del president de la Generalitat, pel qual s'aproven les bases reguladores per a la concessió de subvencions destinades al sanejament dels ajuntaments de la Comunitat Valenciana amb especial dificultat economicofinancera, i la Resolució de 5 de novembre de 2024, de la Presidència de la Generalitat, per la qual es convoquen, per a l'any 2024, estes subvencions.

En virtut de l'exposat anteriorment, atesa la proposta de resolució elevada per la comissió avaluadora, i d'acord amb el que es disposa en l'apartat sext, punt 2, de la Resolució de 5 de novembre de 2024, de la Presidència de la Generalitat, i en l'apartat  sèptim, lletra b), de la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència,

RESOLC

*Primer*

Concedir als següents municipis beneficiaris les quantitats que s'expressen, en concepte de subvencions destinades al sanejament dels ajuntaments de la Comunitat Valenciana amb especial dificultat economicofinancera, per un import total de 550.000,00 €, amb càrrec a la línia de subvenció S1193, inclosa en el programa X69091809443R50, Administració local i organització territorial del Consell, del pressupost de la Generalitat.

|  |  |
| --- | --- |
| ***Municipi*** | ***Subvenció concedida*** |
| Navajas | 93.220,34 |
| Vallada | 83.898,30 |
| Daya Vieja | 83.898,30 |
| Llaurí | 55.932,20 |
| Albaida | 37.288,14 |
| Monòver | 37.288,14 |
| Alboraia | 46.610,17 |
| Gandia | 46.610,17 |
| Bigastro | 65.254,24 |

  

*Segon*

Realitzar l'acompte del 100 % de l'import de la subvenció aprovada, en concepte de pagament anticipat sense necessitat de sol·licitud prèvia.

*Tercer*

Les ajudes concedides podran ser revocades, minorades o reintegrades si concorren els supòsits als quals  es referix l'article  15 del Decret 32/2022, de 18 d'octubre, del president de la Generalitat.

*Quart*

Les entitats beneficiàries quedaran sotmeses al compliment de totes les obligacions que establixen les bases reguladores i la normativa en matèria de subvencions.

Contra la present resolució, que posa fi a la via administrativa, es podrà interposar, potestativament, un recurs de reposició davant el mateix òrgan que la dicta, en el termini d'un mes comptat des de l'endemà   de la publicació, de conformitat amb   el que preveuen els articles 123 i 124 de la Llei 39/2015, d'1 d'octubre, del procediment  administratiu comú de les administracions públiques, o bé directament un recurs contenciós administratiu  davant la Sala Contenciosa Administrativa   del Tribunal Superior de Justícia de la Comunitat Valenciana, en el termini de dos mesos comptats des de l'endemà   de la publicació, de conformitat amb   el que establixen els articles 10.1.*a*  i 46.1 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra  via que es considere oportuna.

  

València, 23 de desembre de 2024

(Ap. sext, punt 2, R de 5.11.2024, de la Presidència de la Generalitat, (DOGV 25.11.2024)

José Antonio Redorat Fresquet

Director General d'Administració Local